da en en en fr de da id da nb da da da da da da da da en en en en en en nb en en da en en da en da da en en en sv en en en en da en da en da en en en en
Svanholm's juniorer fik deres hævn - Vandt DM efter tæt kamp mod Ishøj - Svanholm Cricketklub
Tirsdag d. 21. september 2010 kl. 20:28 af Henrik Pfaff
Vi fik hævn for sidste år, hvor et Ishøj-juniorhold meget lig det, der mødte frem til finalen, vandt over et svanholm-hold med adskillige af vores nuværende 1. holdspillere - et hold som vi vurderede som det bedste i mange år. Det var en blamage, som de fleste af dem, der lede det sviende nederlag. nok vil huske i mange år, men med en langt mere beskeden rollebesætning lykkedes det os i år at få revanche over næsten de samme ishøjere.
Junior- og lilleput-DM på Svanholm Park og i Solvangsparken blev en triumf for Svanholm, der blev dobbeltmestre. Mens vore lilleputter var aldeles overlegne såvel i semifinalen og i finalen mod Horsens og ikke mistede et gærde var det en close sag for vore juniorer at vinde trofæet.
I juniorkampen var Svanholms kastning ikke så tæt som dagen forinden mod Skanderborg og der var point langt ned i rækkerne til Ishøj, der battede bredt og nød gavn af et svanholm-markspil, hvor boldene havde en tendens til at ryge i hænderne på dem, der nødigt ville have det.
Ishøjs bedste kort Basit Raja sweepede en gang for meget mod vores lille shri lankanske offspinner Navesh Wiejeratne, men selvom han gik som 5. gærde efter at have lavet 38 var der på ingen måde hul hos Ishøj, som man ellers ser det ofte i ungdomskampe. Næsten alle bidrog i de 150/9. Hamid Shah blev bedste kaster med 4 gærder for 34 godt hjulpet af eminente greb af Mati Malik nær grænsen. Saif Yaqoob en værdifuld kaster med 8 præcise overe - 2 for 17.
Vor gærdeside er ikke så bred i forvejen og med en af de dominerende Khizar Javaid henvist til at være regnskabsfører efter et alvorligt fald på knallerten battede vi ikke alt for langt ned - og dem, der har evnerne skulle virkelig også bruge dem
Men med 3 gærder ude for 40 hvilede Svanholms skæbne næsten udelukkende på Hamid Shah, der skulle have bistand af Saif Yaqoob, hvis vi skulle lykkes.
Shah har - usædvanligt for ham - ikke scoret nævneværdigt efter sommerferien, men kom i touch - også efter at Ishøj ikke kunne holde de svære chancer han gav. Svære chancer var ikke Saif Yaqoobs varemærke, her blev de pænt lagt i hænderne på ishøj-spillerne, men også her gik de til dem, der nødigt ville have dem. Da Yaqoob (26) omsider ramte en, der kunne gribe, havde Svanholm
111 på 29 overe, Mati Malik spillede uansvarligt russisk roulette med sit gærde og var ude, Imran Ahmed ude med ben for hurtigt, men med ottendegærdet drengespilleren Hamad Shah, som fyren, der hjalp Hamid Shah næsten til vindertotalen kom Svanholm i hus i over nr. 37.
Svanholmsmatchwinner Hamid Shah i fuldt flow
Og her i legsiden
En Ishøjspiller går i dækning
Thomas Kentorp overrækker juniorpokalen til Hamid Shah
Hamid Shah scorede i sin sidste juniorkamp 85. Man kan jo undre sig over, hvordan det kommer til den situation, at han og broderen Zishan ikke er at finde på DCF’s hold i de kommende fire kampe, hvor der ellers optræder alt godt fra havet, torsdag-fredag-lørdag-søndag på Svanholm Park mod det engelske Club Cricket Conference. Hamid er jo så åbenlyst noget af det bedste talent, vi nogensinde har fostret, men han kan gå så meget op i spillet, at det knækker over for ham, hvis han ikke lykkes. Men det gjorde det altså i dag.
Man kan konkludere, at der p.t. findes tre juniorhold i Danmark af rimelig klasse, nemlig de to finalister og Skanderborg. Vi skrev i går, at den moralske finale blev spillet lørdag mellem Skanderborg og Svanholm, men bør nok rette det til, at de tre hold er nogenlunde lige gode med størst bredde hos Ishøj og flest gode spillere med en fremtid for sig hos de to andre hold.
Fra venstre Nawesh Wiejeratne, Shabaz Shabir, Imran Ahmed, Zishan Yaqub, Saad Ahmed, Kizhar Javaid, Hamad Shah, Hamid Shah (anf), Toke Larsen, Saaif Yaqoob, Sonnich Thacker (keeper), Mati Mailk, Bret Mulder, træner
Man skal ikke sprøjte vand på træneren. Så får man tæsk
Vore JUNIOR-DM gennem årene
1960, 1961, 1973, 1974, 1975, 1981, 1982, 1984, 1985, 1986, 1987, 1988, 1990, 1992, 2000, 2006, 2008, 2010
Finale: Svanholm 151/7(Hamid Shah 85, Saif Yaqoob 26, Laraib Ahmed 2/27)
over Ishøj 150/9 (Basit Raja 38, Hamid Shah 4/34, Saif Yaqoob 2/17).